Acer Inc.
Acer Inc. (izgovara se /ˈeɪsər/, fon. ejser; na tradicionalnom kineskom: 宏碁股份有限公司; transkripcija: Hóngqi Gǔfèn Yǒuxiàn Gōngsī) (LSE: ACID, TWSE: 2353) je multinacionalna informatička tehnološka korporacija sa sjedištem u Xizhiju, New Taipei City, Tajvan. Acerovi proizvodi uključuju desktop računare i laptope, lične digitalne asistente (PDA), servere, uređaje za spremanje, monitore, smart telefone i ostale periferne jedinice. Također pruža servise e-poslova za kompanije, vlade i obične korisnike. Početkom 2000. godine Acer je ugradio novi poslovni model, time se pomjerajući od proizvođača do kompanije koja dizajnira, marketira i vrši distribuciju njenih proizvoda, dok u isto vrijeme vrši proizvodni proces preko ugovornih proizvođača. Sada se svi Acerovi proizvodi prave od originalne opreme proizvođača u Kini. Kao dodatak samom poslu, Acer također posjeduje najveći prodavni lanac u Taipeiju, Tajvan.